迦密主恩中學

迦密主恩中學係香港將軍澳寶林邨一間中學，將軍澳新市鎮入面第一個中學校舍，係一間band 1英中。

1987年由基督教興學會有限公司開辦，校訓係「明道律己，忠主善群」。辦學宗旨係給予學生靈、德、智、體、群、美嘅全人教育。該校喺1998年獲教育署批准繼續以英文作為授課語言，當年係西貢區唯一一間資助英文中學。但係教學語言微調實施之後，區內已經有其他中學全面用英文授課。迦密主恩中學有四個社：Matthew、Mark、Luke、John，以聖經新約四福音嘅四個作者命名。學校喺1987年9月1號創立開課嗰陣，因為附近嘅寶林邨未入伙，所以係無交通工具途經嘅，午膳就要向快餐店訂飯盒，學生同教職員出入都好困難，得校方安排嘅上下晝各一班旅遊車接送，經運輸署協調之後，九龍巴士93A線提早兩個月，喺1987年9月7號開辦。

呢間學校曾經喺2011年要求政府批准搬去日出康城嘅中學用地，但係唔批。

歷任校長 
 樓曾瑞，現任明光社董事會主席
 林瑞美
 徐家賢

著名校友 
 曹央雲：1992年奧運小姐三料冠軍；1994年亞洲小姐季軍；1995年美國世界華裔小姐冠軍、最上鏡小姐獎冠軍、最佳民族服裝獎冠軍；前節目主持人；現任基金管理人
 鄭伊健：香港前知名男演員及歌手
 劉孝偉：香港小說作家
 文恩澄：香港唱作歌手
 蔡梓銘：前亞洲電視節目主持人、冊中醫師、香港男歌手
 鄭香紅：香港商業電台記者
 王海嬰：香港中文大學統計學系教授、香港中文大學理學院副院長
 陳嘉寶：香港演員、模特兒
 陳揮雄：2011年度香港水陸鐵人聯賽分齡組全年總排名第3名得主；現任泳能泳會主席兼泳隊教練
 田文豪：前南華足球隊守門員、教練及香港足球代表隊同香港五人足球隊守門員，參與過洲際級別嘅中學生、大學生比賽，攞過香港職業足球所有冠軍同參與亞洲聯賽冠軍盃同埋亞洲足協盃，執教過本校足球隊並奪得香港學界足球賽九龍區總冠軍
 火燎森：著名投資者及財經評論員，現任香港數碼電台節目主持人
 Omena K：香港作家、中港青年文化聯合會委員
 梁繼平：前《學苑》總編輯、《香港民族論》作者
 黎銘澤：前香港中文大學學生會外務副會長、前香港專上學生聯會代表會主席，西貢區區議員
 李銘源：澳門大學中華醫藥研究院教授
 古天樂：香港知名男演員及歌手。

迦密主恩中學網頁

香港中學
將軍澳